钦定古今图书集成/历象汇编/乾象典/第038卷 > 荆川稗编 > 《长安玩月诗序》欧阳詹
## 钦定古今图书集成/历象汇编/乾象典/第038卷 > 荆川稗编 > 《长安玩月诗序》欧阳詹

“月可玩。”玩月，古也。谢赋鲍诗：“脁之庭前，亮之楼中”，皆
玩月也。贞元十二年，瓯闽君子陈可封游于秦，寓于
永崇里华阳观，予与乡人安阳邵楚长、济南林蕴、颍
川陈诩，亦旅长安。秋八月十五日夜，诣陈之居，修厥
玩事。月之为玩，冬则繁霜大寒，夏则蒸云大热。云蔽
月，霜侵人，蔽与侵俱害乎玩秋之于时，后夏先冬，八
“月于秋，季始孟终，十五于夜，又月之中。稽于天道则
寒暑均，取于月数则蟾兔圆。况埃壒不流，大空悠悠，
婵娟徘徊，桂华上浮，昇东林，入西楼，肌骨与之疏凉，
神气与之清冷。”四君子悦而相谓曰：“斯古人所以为
玩也。”既得古人所玩之意，宜袭古人所玩之事，作《玩
月》诗云：“八月三五夕，旧嘉蟾兔光。斯”从古人好，共下
今宵堂。素魄皎孤凝，芳辉纷四扬。徘徊林上头，泛滟
天中央。皓露助流华，轻飙佐浮凉。清冷到肌骨，洁白
盈衣裳。惜此苦宜玩，揽之非可将。含情顾广庭，愿勿
沉西方。